Aleksandr Valeyreviç Xalifman 1966-cı il 18 yanvar doğumlu, rusiyalı qrossmeysterdir. O 1999-cu il FIDE Dünya Şahmat Çempionu adını qazanmışdır.

Erkən həyatı
------------

Xalifman yəhudi əsillidir. O, 6 yaşında ikən atası ona şahmat oynamağı öyrətmişdir.

Turnir karyerası
----------------

Xalifman 1982 və 1984-cü ildə SSRİ Yeniyetmələr arası Çempionatın qalibi, 1985-ci ildə Qroningen şəhərində keçirilmiş 20 yaşlılar arası Avropa Çempionatının qalibi, 1985 və 1987-ci illərdə Moskva çempionu, 1990-cı il Qroningen, 1993-cü il Ter Arpel, 1994-cü il Eupen Open turnirinin, 1995-ci ildə Sankt Peterburq Open turnirinin, 1996-cı ildə Rusiya çempionu, 1996 və 1997-ci illərdə Sankt Peterburq Çempionatının qalibi, 1997-ci il Sankt Peterburq Qrossmeyster Turnirinin qalibi, 1997-ci ildə Orhus, 1997 və 1998-ci illərdə Bad Visze , 2000-ci ildə isə Hoqeven turnirini qazanmağa müvəffəq olmuşdur.

O, 1992, 2000 və 2002-ci illərdə Şahmat Olimpiyadasının qalibi olmuş Rusiya yığmasının üzvü idi. Həmçinin millinin tərkibində 1997-ci ildə komandalararası Dünya Çempionatının qalibi olmuşdur.

O, qrossmeyster titulunu 1990-cı ildə Nyu-Yorkda təşkil olunmuş və bir çox yerli qrossmeysterlərin mübarizə apardığı turnirdə birinci yeri tutmaqla əldə etmişdir. Onun ən yüksək nailiyyəti isə 1999-cu ildə FİDE Dünya Çempionatında qalib olması olmuşdur. O finalda erməni qrossmeyster Vladimir Akopyana 3,5 - 2,5 hesabı ilə qalib gəlmişdir. Növbəti il isə o finala çıxa bilmədi. 2000-ci ildə Xalifman Linayres şahmat turnirində yarışdı və yekunda dördüncü yeri tutdu.

Məşqçi
------

1998-ci ildə o məşqçisi olmuş Qennadi Nesis ilə birlikdə Sankt-Peterburq şəhərində şahmat akademiyası açdılar. Həmçinin Xalifman 2013-cü ildən Şahmat üzrə Azərbaycan yığmasında məşqçilik etmiş həm də komandanın kapitanı olmuşdur.

İstinadlar
----------

1. ↑  "Russian Jewish Encyclopedia". JewishGen.org. 4 June 2009 tarixində arxivləşdirilib. İstifadə tarixi: 2009-06-25.
2. ↑  "31st Soviet Union Junior Chess Championship, Yurmala, January 4–17, 1982". RusBase. 2011-07-26 tarixində arxivləşdirilib. İstifadə tarixi: 2009-07-31.
3. ↑  "33rd Soviet Union Junior Chess Championship, Kirovabad, January 1984". RusBase. 2011-07-26 tarixində arxivləşdirilib. İstifadə tarixi: 2009-07-31.
4. ↑  *Crowther, Mark.* "TWIC 417: Forthcoming Events and Links - 6th Open International Bavarian Masters". The Week in Chess. 2002-11-04. 2020-02-24 tarixində arxivləşdirilib. İstifadə tarixi: 1 November 2015.
5. ↑  "The Week in Chess 273 – 13 March 2000". 26 September 2007 tarixində arxivləşdirilib. İstifadə tarixi: 21 March 2017.
6. ↑  "The Members of Azerbaijani Team Will Train With Alexander Khalifman for Ten days". chess-news.ru. 2013-03-12. 2015-11-19 tarixində arxivləşdirilib. İstifadə tarixi: 11 October 2015.
7. ↑  "Alexander Khalifman: "I don't set sporting goals, but I strive to win"". Voronezh Chess festival. İstifadə tarixi: 11 October 2015.[*ölü keçid*]
8. ↑  "Success but no medals". regionplus.az. 2014-08-26. 2015-11-20 tarixində arxivləşdirilib. İstifadə tarixi: 11 October 2015.
9. ↑  "Shahriyar Mammadyarov: "Rauf is my friend, but I had to win him"". Shamkir Chess. 2015-04-24. İstifadə tarixi: 11 October 2015.[*ölü keçid*]